Metro 2033

***Metro 2033*** er et førstepersonsskytespill som utspiller seg i Moskva i år 2033. Spillet er basert på Dmitrij Glukhovskijs bok *Metro 2033*. Verden har blitt utsatt for atombomber og den eneste trygge plassen på jorden er undergrunnsbanen i Moskva. Hovedpersonen Artyom må sammen med andre personer kjempe mot muterte fiender. Spillet er utviklet av det ukrainske firmaet 4A Games og utgitt av selskapet THQ til plattformene Xbox 360 og Microsoft Windows. Den 17. mai 2013 ble det sluppet et nytt metrospill som heter Metro:Last Light.

## Handling
I 2013 ødela atomkrig hele jorden, og utslettet milliarder av liv. Blant de berørte nasjonene er Russland, inkludert det nå øde Moskva. En håndfull overlevende klarer å gjemme seg i metro-systemet under jorden, og dyrker sopper som de kan spise. Dyr som rotter eller bjørner har mutert til forferdelige monster. Men luften i mange områder er sterkt bestrålt, og umulig å overleve uten gassmaske. Det er en konstant krigstilstand mellom stalinister og nazister, mens opportunistiske banditter beslaglegger alle forsyninger de kommer over i metro-tunnelene.

Enkelte mennesker kjent som "rangers" fremstår som en nøytral fredsbevarende styrke i metroen. Historien finner sted i Moskva 20 år etter en global atomkatastrofe i 2013. Moskva har blitt et ødemark fylt med morderiske mutanter og bestrålt luft, og er derfor ikke beboelig for mennesker - med mindre de bruker beskyttelsesutstyr. Den overlevende befolkningen bor nå i Moskvas metro, som beskrives som en labyrint av underjordiske jernbaner, tunneler og bunkere.

Inne i metroen er det ofte mangel på mat, vann og andre forsyninger. Metroen er forfallen, og andre områder er bestrålt og fylt med vann eller søppel. Noen områder inneholder overnaturlige ting som kan forårsake psykisk skade på mennesker som nærmer seg disse områdene. På overflaten er byen fullstendig øde, luft og vann er forurenset på grunn av stråling, og nesten alt er dekket av is og snø. Selv om den er ubeboelig for mennesker, er overflaten hjem til en rekke mutanter.

## Gameplay
Både menneskelige og mutante fiender kan drepes med en rekke skytevåpen, deriblant revolver, automatgevær, hagle eller armbrøst. Spilleren kan også snike seg rundt for å unnslippe fiender, eller drepe dem stille. Dette kan blant annet oppnås ved å bruke en kastekniv for å drepe en fiende på avstand. Spilleren kan gjenopprette sin egen helse ved å vente på at den skal regenerere, eller ved å bruke et medisinsk sett for å helbrede seg selv umiddelbart. Spilleren har ofte lite ammunisjon, og må lete etter forsyninger fra lager, eller plukke fra døde mennesker eller monster.

En viktig forsyning er ammunisjon, som og så er en viktig valuta i metro-tunnelene. Denne ammunisjonen kan byttes mot andre våpen eller oppgraderinger. Ettersom de fleste tunnelene har lite eller intet lys, kan spilleren bruke en lommelykt for å utforske mørke områder. Lommelykten må imidlertid lades for å holde seg effektiv. Spilleren må også bruke en gassmaske for å utforske områder som er påvirket av stråling, både under jorden og på overflaten. Denne gassmasken kan bli skadet i kamp, ​​noe som tvinger spilleren til å finne en erstatning. Spillerens overlevelse avhenger også av å stadig bytte ut luftfilteret i gassmasken, hvis de skal unngå å bli utsatt for livsfarlig stråling.

## Referanser


## Eksterne lenker
*